|  |
| --- |
| IMG_3584  |

 **Момчилград 6800**

 **ул. Момчил войвода №2 e-mail: chitalishte\_nov\_jivot@abv.bg**

|  |
| --- |
|  |

**ПЛАН-ПРОГРАМА**

**ЗА ДЕЙНОСТТА НА НАРОДНО ЧИТАЛИЩЕ „НОВ ЖИВОТ- 1926”**

**за 2022г.**

**ВЪВЕДЕНИЕ**: Настоящата програма за развитие на читалищната дейност в гр. Момчилград се създава в изпълнение на чл. 26а, ал. 2 от Закона на народните читалища.

Народно читалище „Нов живот - 1926” е доброволна самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

Съгласно ЗНЧ читалището е вписано в Регистъра на народните читалища към Министерство на културата под № 2559.

Съгласно ЗОБ библиотеката при читалището е вписана в регистъра на Министерство на културата под № 2171.

Изготвянето на програмата за 2022 г. цели обединяване на усилията за развитие и утвърждаване на читалището, като важна обществена институция, реализираща културната идентичност на града, както и да се засили обществената ú роля като традиционен културен и образователен център.

Основните направления и приоритети на читалището произтичат от ЗНЧ, ЗОБ, общинската културна политика, осъществявана на основата на съществуващата нормативна уредба и чрез изпълнението на културния календар.

**А.ОСНОВНИ ЦЕЛИ И ПРИОРИТЕТИ:**

**1. Осигуряване на устойчива подкрепа на читалището за реализирането на основната му дейност и развитието на съвременни форми на работа.**

Стимулиране на читалищните дейности за съхранението и популяризирането на българските културни традиции, нематериалното културно наследство.

Кандидатстване по проекти и програми за набавяне на финансови средства за подобряване на материално-техническата база.

Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях;

1. **Разширяване обхвата на дейността на читалището в обществено значими сфери, като социалната и информационно-консултантската.**

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

Участие в местното самоуправление и процесите на развитие на гражданското общество, участие в разработването на местни стратегии и превръщането на читалището във фактор за обществен диалог.

Развитие на културния туризъм и съпътстващите го услуги .

1. **Насърчаване на трансграничното сътрудничество в областта на културата.**

Установяване на трайни и ползотворни контакти и участие на читалището в културни мрежи.

Участие в интеграционните процеси и засилване  междукултурния диалог.

**Б. ДЕЙНОСТИ:**

**БИБЛИОТЕЧНА ДЕЙНОСТ**

Като неразделна част от читалището библиотеката активно участва в организирането на културния живот в града, общината и областта. Дейността на библиотеката през 2022 г. ще включва:

* Библиотечно обслужване на местните хора – целогодишно.
* Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проект пред МК и други организации – по всяко време.
* Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности – всеки месец.
* Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата –всеки месец.
* Лятна читалня – лято 2022 г. – месец юли.
* Запознаване на децата от предучилищна възраст с библиотеката – месец март.
* „Среща сред книгите под надслов „Ние сме страхотни – вече сме грамотни” – запознаване на първокласници с правилата за ползване на книгите – месец май.
* Обогатяване знанията на работник в библиотека  чрез участие в организирани обучения – два пъти в годината.(според ситуацията -онлайн).
* **„Четем ли достатъчно книги?” –**съвместна инициатива на читалищните библиотеки в община Момчилград – 12-23 октомври.
* Провеждане на курсове за първоначална компютърна грамотност за пенсионери и безработни – индивидуални.
* Презентация по повод „Международен ден на земята” с ученици от пети до седми клас– месец април.
* Продължаване работата на Програма „Глоб@лни библиотеки”.

**ВЕЧЕРИ НА ПОЕЗИЯТА С МЕСТНИ И ДРУГИ ПОЕТИ**

* Представяне на новата книга на поета Тодор Енчев – месец март.
* Представяне на новата книга на поета Хълми Фейзулла – месец април.

 **МУЗЕЙ И КАРТИННА ГАЛЕРИЯ**

* Периодични срещи – разговори с учащите се, за художествените произведения и музейните експонати в картинната галерия и музейната сбирка .
* Ден на отворените врати на музейната сбирка по повод Международен ден на Музеите - 18 май.
* Беседа в музейната сбирка с гимназисти от местните училища.
* По повод „Световен ден на изкуството” посещение в Картинната галерия на ученици от община Момчилград – месец април.

**ХУДОЖЕСТВЕНО-ТВОРЧЕСКА ДЕЙНОСТ:**

* Повишаване на качеството на предлагания от читалището художествен продукт по повод различни чествания – целогодишно;
* Работилница за мартеници - последната седмица от месец февруари.
* Организиране на клубове, певчески и танцови състави – от месец октомври до месеце май;
* Отбелязване на празници и обреди от традиционният културен календар.
* Преподаване на индивидуални уроци и умения на деца със ЦОП и СОП – целогодишно.
* Активно участие на художествено–творческите форми в културните прояви в община Момчилград „Вечер на Толерантността” – м. юли; Момчилградски празници ;
* Организиране и провеждане на Коледен концерт – месец декември;
* Участие в общински, регионални, национални и други конкурси и фестивали ;
* Организиране и провеждане на концерт по случай „Деня на самодееца” – месец март;
* Участия на читалищните състави в общински, области, национални и международни фестивали на фолклорното изкуство.
* Концерт с децата от самодейни състави на читалището под надслов „Днес е моят ден” – 1 юни (Ден на детето);
* Да продължи дейността на следните самодейни състави и школи по интереси:

– Група за балкански фолклор „Зейбеклер“;

- Група за турски народни танци „Евридика“;

- Група за народни танци ;

- Поетичен клуб „Полъх от Родопите”

- Школа по музика и занаяти.

**СОЦИАЛНА ДЕЙНОСТ:**

* Участие на библиотеката в проекта за обновяване на библиотечтния фонд по Програма „Българските библиотеки-съвременни центрове за четене и информираност“ – 2022г.

**В.  МАТЕРИАЛНО-ТЕХНИЧЕСКАТА БАЗА .**

**ПОДДЪРЖАНЕ И РАЗВИТИЕ**

* Сградата на НЧ „Нов живот - 1926” е публична общинска собственост, предоставена за безвъзмездно ползване и управление от Общински съвет Момчилград, масивна двуетажна самостоятелна сграда, изградена през 1987 г.
* За поддръжка и обзавеждане на сградата се осигуряват средства от проекти и от стопанска дейност на читалището.

**Изготвил:…………… / М. Юмер - Секретар/**